text: Esbjerg lurer schweizere kunsten af
  09 december 2010 kl. 20.33
  En delegation fra Esbjerg er i Schweiz for at spionere i disse dage. De forsøger at lure arrangørerne af EM i Curling nogle kunster af, inden Esbjerg skal være vært for VM til marts.
  - Målsætningen med VM i curling for kvinder i Esbjerg er at skabe en unik og uforglemmelig event, siger Tove Porskjær, som er formand for den lokale organisationskomité i Esbjerg. - Vi ønsker at skabe en oplevelse for curlerne og de gæster, der kommer i hallen under turneringen og for borgerne i Esbjerg og omegn.
  
  Spændende set-up
  - Faktisk vil vi meget gerne have, at alle, der på den ene eller anden måde har deltaget eller overværet VM i curling vil vende hjem med et billede af, at vi i Esbjerg kan præsentere curling i et spændende set-up.
  Tove Porskjær og Villy Grøn, som er udviklingskonsulent i Esbjerg 
  Kommune er sammen taget til Champery i Schweiz, hvor EM i curling bliver afviklet.
  